**גזענות ופשע**

תיאורית הגזע הביקורתית היא המנחה את המחקר והפרקטיקה בנושא היסודות הגזעניים והמעמדיים של עוולות בעת הנוכחית.

ישנה עלייה דרמטית בהרשעות ובמאסרים של מיעוטים אתניים. גלובליזציה המחפשת כוח עבודה זול יותר ויותר ומיקסום הרווח היא חלק בלתי נפרד מגדילת המכלול התעשייתי של בתי הכלא. הבסיס האידיאולוגי של גזענות והכלכלה הפוליטית של חוסר שוויון הם בשורש הדיון. עליונות הגזע הלבן, כמו גם זכויות היתר הכלכליות והחברתיות שלו, נשמרות באמצעות אסטרטגיות שליטה חברתית. העבדות והסגרגציה כבר פסו מן העולם, אך תחתם קמו מנגנונים אחרים, עקיפים יותר, שמנציחים את הגזענות של המערכת. בתקופה זו של גזענות עיוורת צבעים, חל מעבר מגזענות דה-יורה המעוגנת במערכות החוק והמשפט אל גזענות דה-פקטו, שבמסגרתה מיעוטים אתניים, במיוחד אפרו-אמריקנים, חווים אי שוויון, מעקב מוגבר, הפרדה קיצונית ועבדות מסוג חדש בדמות עבודת אסירים, הכול בשם הלחימה בפשע. השהות בבתי כלא היא עבדות המטעים החדשה וההוצאות להורג במימון המדינה הם הלינצ'ים החדשים. הגזענות טבועה במערכת, ורק האופן שבו היא באה לידי ביטוי השתנה.

אם הצדק האזרחי הוא ביסוד המבנה הכלכלי והפוליטי של העליונות הלבנה, אין טעם לדרוש פתרונות פוליטיים ומשפטיים ברמת המאקרו. בצדק אזרחי זה השתמשו לשעבד, להפריד, להשית עונשים בלתי-שווים עבור אותה עבירה בהתאם למוצא האתני של הנאשם. בעבר, צדק אזרחי שימש כדי להמחיש באמצעות החוק את פרדיגמת העליונות הלבנה. בהווה, צדק אזרחי היה במוקדן של טענות ל'עיוורון-צבעים' וקידם את הרעיון כי אם הגזע אינו מהווה יותר בסיס להפרדה חוקית, אזי הוא לא רלבנטי יותר לדיונים העוסקים בחוק.

צדק חברתי דורש שקיפות בדבר התפקיד של צדק אזרחי באפליית מיעוטים. יש צורך בפרויקטים של צדק חברתי הנובעים מרמת המיקרו, מסיפורים ומאבקים. תיאורית הגזע הביקורתית יוצאת מנקודת ההנחה כי פריבילגיה גזעית והדיכוי הקשור בה מושרשים בהיסטוריה ובחוק ובכך הופכים את הגזענות למאפיין רגיל וטבעי בנוף החברתי.

תאוריית הגזע הביקורתית עוסקת בדרכים הרבות שבהן ההבנייה החוקית של גזע הניבה שוב ושוב יתרונות מערכתיים כלכליים, פוליטיים וחברתיים עבור לבנים. על מנת להיאבק בגזענות ולחשוף את שורשיה החוקיים יש למקד את המאמצים ברמת המיקרו, ולא המאקרו.

עליונות האדם הלבן כבר אינה מעוגנת בחוק, אך הפריבילגיות הלבנות מוסיפות להתקיים, ומעבר למערכת חוק ומשפט 'עיוורת צבעים' לא פתרה את הגזענות. תיאוריית הגזע הביקורתית מותחת ביקורת על התיקונים בחוק שנולדו מהמאבק של התנועה האפרו-אמריקנית לזכויות האזרח וגורסת כי אלה לא היו תיקונים מספיקים, והם לא ערערו על הגזענות הטבועה במערכת.

מותחת ביקורת על הרפורמות המשפטיות של זכויות הציבור בכך שהן נכשלו לטעון ביסודיות נגד חוסר שוויון גזעני. בעידן שאחרי המאבקים לשוויון זכויות, אפליית מיעוטים מוסיפה להתקיים בדמות מנגנונים משפטיים 'עיוורי צבעים', בפרט בתחום המשפט הפלילי.

בשל השיעור הלא פרופורציונלי של אפרו-אמריקנים כנאשמים בפלילים וכאסירים בבתי הכלא, הניתוח יתמקד בעיקר בדרכים שבהן מערכת המשפט שימשה כלי לדיכוי אפרו אמריקנים.

תאוריית הגזע הביקורתית פועלת לחשוף את המנגנונים המשמרים את הגזענות בין היתר באמצעות הישענות על הקשר ועל סיפורים אישיים. מאמר זה מאמץ את שיטת העבודה הזו, ויבחן את הנרטיבים שמציעים נציגים ממערכת המשפט ואסירים פוליטיים/אסירי מצפון (ג'יימס מכנה אותם 'אינטלקטואלים במאסר'. הנרטיב השלט והפערים בין הנרטיבים חושפים את המנגנונים הנסתרים שמוסיפים לשמר את העליונות הלבנה גם היום.

חוסר צדק פלילי בעת הנוכחית

אין ויכוח על כך שהייתה עלייה דרמטית בפשיעה ובכליאה בארצות הברית ב-35 השנים האחרונות. רוב הגידול נובע מהמלחמה בסמים והעלייה בעונשי מאסר מינימליים על פשעי סמים ועברות אחרות. לרבע מהאמריקנים רישום פלילי פדרלי או של המדינה (state). בערך 13 מיליון אמריקנים, 6% מהאוכלוסייה, מרצים עונש או הורשעו בפלילים בעבר. מיליונים נמצאים תחת פיקוח כזה או אחר, כגון שחרור על תנאי וחנינה. 2 מיליון אמריקנים נמצאים בכלא. אין ויכוח גם על כך שהעניים והמיעוטים, במיוחד אפרו אמריקנים, סובלים מייצוג יתר בכל שלב של מערכת המשפט הפלילי. גם אין ויכוח על ההשפעה ההרסנית של המדיניות והנהלים על מיעוטים בכלא. בנוסף להשפעה ישירה של פשיעה המונית ומאסר, קיים מגוון רב של "עונשים בלתי נראים". ההתפשטות הנוכחית של פשיעה ומאסר המוני מלווה בחקיקה, המגבילה עוד יותר את ההזדמנויות הפוליטיות והכלכליות של עבריינים מורשעים ואסירים לשעבר. ישנה מחלוקת בדבר הגורמים לעלייה החדה בהרשעות ובכליאה.

ה"racial realists" (הריאליסטים) טוענים כי אין יותר גזענות, וכי התנועה לזכויות האזרח הצליחה לעגן את השוויון של מיעוטים בחוק, ואם ישנו חוסר שוויון גזעי במערכת המשפט, הרי שהוא נובע מכך שאנשים אינם לוקחים אחריות על חייהם. כלומר, הגזענות אינה מבנית או מערכתית, אלא בעיה פרטית של אנשים מסוימים. מבחינתם של הריאליסטים, יש בעיה ברמות הפשע, שאינה נוגעת לענייני גזע וכמובן אינה נובעת מגזענות.

רבים דוחים טענות אלה ואינם סבורים שהמערכות באמת 'עיוורות צבעים'. מבחינתם, הגזענות מושרשת במערכת, ובפרט במערכת המשפט הפלילי. היקף תופעת הכליאה וההשלכות השליליות שנובעות ממנה עבור מיעוטים אתניים הם עניין חדש יחסית, אבל המשטור, הכליאה וההוצאה להורג של מיעוטים אתניים אינם חדשים כלל וכלל. הגזענות מושרשת באג'נדה הפוליטית והכלכלית.

הדיכוי המודרני מעודן יותר וקרוי בשמות אחרים, אבל חוסר השוויון נותר בעינו. החוק ונציגי החוק אוכפים, גם היום, את העליונות הלבנה ואת האינטרסים של ההון.

העבר הוא ההווה

בחוקה האמריקאית, רק לבנים בעלי רכוש היו יכולים להיות אזרחים. רכוש זה כלל נשים וילדים, אבל הרכוש הרווחי ביותר היה עבדים. ביטול העבדות לא הביא לביטול הגזענות בחוק, אלא הוליד שיטות חדשות להגן על הרכוש והאינטרסים של הלבנים. לאחר ביטול העבדות, העליונות הלבנה עוגנה בחוק באמצעות שורה של חוקי הפרדה גזעית (חוקי ג'ים קרואו), שקעקעו את מעמדם הנחות של שחורים והסבירו אותו באמצעות חוקי הביולוגיה. הטבע, ולא האדם או המערכת, קבע שלבנים עליונים על שחורים.

צמתים: חוסר צדק פלילי, גזע וכלכלה פוליטית

ההתחזקות החוקית של גזענות עיוורת-צבעים אפשרה השגה של עליונות פוליטית וכלכלית לבנה, תחת מעטה של מערכת המשפט הפלילי. עליונות זו קשורה באופן הדוק לאינטרסים של הון כלכלי. הגזענות הקיצונית של בתי המשפט הפליליים ועלית המכלול התעשייתי של הכלא קשורים ישירות להתרחבות הכלכלה הגלובלית, ירידת התעשייה, עלייה במספר האזרחים המועסקים במגזר השירותים בשכר מינימום והפרטה מתמשכת של השירותים הציבוריים. הבינאום של כוח העבודה והשימוש ברובוטים, במחשבים ומערכות היי-טק משפיעים עמוקות על כוח העבודה. המכלול התעשייתי של הכלא הוא ביטוי של הכלכלה הפוליטית של הקפיטליזם המאוחר.

החוקרת אנג'לה דייויס גילתה קשרים היסטוריים בין נהלים עכשוויים ובין מדיניות שצצה בתקופה שלאחר מלחמת האזרחים. עובדים שחורים, גברים ונשים, הם במוקד התעשייה של בתי הכלא. מנצלים אותם ככוח עבודה וכצרכנים של מוצרים המיוצרים על ידי אסירים. בשוק העבודה הגלובלי של היום, אפרו אמריקנים, כמו מיעוטים אחרים, הם בעלי ערך פחות. תהליכי פיזור התיעוש ובנייה כלכלית מחדש תורמים לתהליך הצטברות הון ולהעמקת העוני בקרב השחורים.

שקיפות, מאבק פוליטי ופדגוגיות קיצוניות בעד צדק חברתי

לדמותם העכשווית של הגזענות, מערכת המשפט הפלילי ותעשיית בתי הכלא יש שורשים גזעניים קלאסיים שיש לחשוף ולעקור מן השורש. עבודת הצדק צריכה להתחיל ברמת המיקרו, היא חייבת לצמוח מלמטה. דיוויס טוען כי ניתן ליצור אלטרנטיבות לכליאה ולמאסר, וכי השינוי יתאפשר אם נרתום לכך את שלושת הגורמים הללו: שינוי מדיניות, התארגנות קהילתית ומחקר אקדמי.

התנועה העכשווית לביטול העבדות עומדת בפני אתגר ייחודי. יש לחשוף את הפרדיגמה של גזענות עיוורת צבעים לפני שהקשרים בין גזע, פשע וכלכלה פוליטית יהפכו שקופים. יש להתקומם נגד הסיקור התקשורתי ההגמוני ולשאוף לייצוג שוויוני ומאוזן יותר של תופעת הפשע והכליאה.

כל עוד השיח הציבורי מתמקד בפשע – ולא בגזע, במעמד או בגזענות מגדרית – התפקיד האמתי שממלאים מערכת המשפט הפלילי ותעשיית בתי הכלא, בשמירה על עליונות הלבנים ועל האינטרסים של הקפיטליזם הפרוע, נותר סמוי.

עלינו להתארגן, להמשיך את מסורת המאבק. חייבים להתאחד מעבר לגבולות הזהות הלאומית, המין, הגזע, המעמד והמוצא האתני. חייבים לעבוד יחד ולהאמין שהמציאות יכולה להיות אחרת.